KNIŽNIČNÝ A VÝPOŽIČNÝ PORIADOK
Obecnej knižnice v Tekovských Lužanoch.

V zmysle § 16 ods. 10 zákona NR SR č. 126/2015 Z. z. o knižniciach a Štatútu Obecnej knižnice 
v Tekovských Lužanoch schváleného Obecným zastupiteľstvom dňa 16.11.2006 Obec Tekovské 
Lužany vydáva tento Knižničný a výpožičný poriadok. 

KNIŽNIČNÝ PORIADOK
Článok 1                                                                                                                                                                   Pôsobnosť Knižničného poriadku
1. Knižničný poriadok Obecnej knižnice v Tekovských Lužanoch (ďalej knižnica), ktorého súčasťou je Výpožičný poriadok, upravuje vzájomné vzťahy knižnice a jej čitateľov a používateľov.
2. Knižnica zabezpečí zverejnenie Knižničného a výpožičného poriadku na viditeľnom
mieste vo svojich priestoroch a na internetovej stránke obce: www.tekovskeluzany.sk .
3. Obecná knižnica v Tekovských Lužanoch je univerzálnou verejnou knižnicou obce.
Jej zriaďovateľom je obecné zastupiteľstvo obce Tekovské Lužany (Knižnica je organizačnou 
zložkou: názov príslušnej organizácie / alternatíva: Knižnica je právnická osoba).
4. Základným poslaním knižnice je prostredníctvom knižnično-informačných služieb (ďalej
služieb) a informačných technológií zabezpečovať slobodný prístup k informáciám šíreným na
všetkých druhoch nosičov vrátane miestnych a regionálnych informácií a tieto v rámci knižničného systému regiónu koordinovať, budovať, ochraňovať a sprístupňovať organizovať kultúrno-vzdelávacie podujatia.

Článok 2                                                                                                                                                                  Záväznosť Knižničného poriadku
1. [bookmark: _GoBack]Knižničný poriadok je záväzný pre všetky pracoviská knižnice. Knižnica poskytuje svoje služby v sídle knižnice na adrese: 935 41 Tekovské Lužany, SNP 189
Výpožičný čas:
Pondelok:	zatvorené
Utorok:		8.00 – 12.00
Streda:		13.00 – 17.00
Štvrtok:		8.00 – 12.00
Piatok:		8.00 – 12.00
Sobota:		zatvorené
Nedeľa		zatvorené
2. Pracoviská knižnice:
2.1 Ľudový dom, Dunajská 40
2.2 Pamätná izba Ondreja Antovszkého, Poštová 98
2.3 Pamätná izba ŽNO, SNP 164

Článok 3                                                                                                                                                                  Knižničný fond
1. Knižničný fond knižnice tvoria:
a) Primárny fond: knihy, periodiká, regionálne dokumenty, hudobniny, zvukové
dokumenty, obrazové dokumenty, audiovizuálne dokumenty, elektronické zdroje
b) Sekundárny fond: katalógy (klasické, elektronické), kartotéky, bibliografie,
databázy v elektronickej forme
2. Fondy, katalógy a zariadenia knižnice sú majetkom obce. Každý čitateľ a používateľ
knižnice je povinný ich chrániť a nesmie ich poškodzovať.

Článok 4                                                                                                                                                                           Služby knižnice

1. Knižnica poskytuje základné a špeciálne služby . Základné služby sú bezplatné. Špeciálne
služby sa môžu poskytovať za úhradu. Cenník služieb a poplatkov je prílohou Knižničného a výpožičného poriadku.
2. Základné služby knižnice sú:
· výpožičné služby prezenčné (v knižnici)
· výpožičné služby absenčné (mimo priestorov knižnice)
· predlžovanie výpožičnej lehoty vypožičaných dokumentov
· poskytovanie ústnych faktografických a bibliografických informácií
3. Špeciálne služby knižnice sú:
· rezervovanie požadovaných dokumentov
· medziknižničné výpožičné služby
· medzinárodné medziknižničné výpožičné služby
· písomné spracovanie bibliografií
· reprografické služby
4. Knižnica poskytuje služby na základe osobných, písomných alebo telefonických požiadaviek čitateľov a používateľov ako i požiadaviek zaslaných elektronickou poštou.
5. Knižnica môže diferencovať svoje služby na základe kategorizácie čitateľov a používateľov podľa veku, vzdelania a profesijného zamerania.

Článok 5                                                                                                                                                                Prístupnosť knižnice

1. Knižnica poskytuje služby v zmysle zásad všeobecného prístupu čitateľov a používateľov
k dokumentom a informáciám bez ohľadu na ich politickú, národnostnú, náboženskú a rasovú príslušnosť.
2. Čitateľ a používateľ knižnice má na základe platného čitateľského preukazu prístup do
všetkých verejných priestorov knižnice.
3. Zdravotne znevýhodneným čitateľom a používateľom sa poskytujú služby primeraným
spôsobom s ohľadom na zdravotné postihnutie.

Článok 6                                                                                                                                                                      Základné práva a povinnosti čitateľa knižnice

1. Čitateľ je povinný dodržiavať Knižničný poriadok a riadiť sa pokynmi pracovníkov knižnice.
2. Čitateľ je povinný odložiť si tašky a kabát na vyhradenom mieste. Vo všetkých priestoroch je povinný zachovávať ticho, poriadok a čistotu.
3. Vstup do knižnice nie je povolený čitateľovi a návštevníkovi pod vplyvom alkoholu 
a omamných látok.
4. V priestoroch knižnice je zakázané jesť, konzumovať alkohol a fajčiť.
5. V priestoroch knižnice sa zakazuje používať mobilné telefóny. Používanie vlastných počítačov je dovolené po súhlase službukonajúceho pracovníka.
6. Z práva využívať služby knižnice je vylúčený čitateľ, ktorý trpí nákazlivou chorobou a čitateľ, ktorý pre mimoriadne znečistenie odevu môže byť ostatným čitateľom na obtiaž.
7. Používateľ má právo podávať ústne i písomne pripomienky, podnety, návrhy a sťažnosti
k práci knižnice. Knižnica vybavuje sťažnosti v súlade so zákonom č. 9/2010 Z. z. o sťažnostiach.

Článok 7                                                                                                                                                                   Registrácia čitateľa

1. Čitateľom knižnice sa môže stať:
a) každý občan Slovenskej republiky, ktorý môže knižnicu osobne navštevovať,
b) príslušník iného štátu, ktorý má povolenie k trvalému alebo prechodnému pobytu
              v Slovenskej republike a má trvalé alebo prechodné bydlisko v sídle alebo územnej
pôsobnosti knižnice.
2. Používateľom služieb knižnice môže byť každý občan Slovenskej republiky alebo príslušník iného štátu, ktorý nie je registrovaným čitateľom knižnice, a ktorý písomne, telefonicky, alebo elektronickou poštou požiada knižnicu o niektorú zo služieb nevyžadujúcich predloženie čitateľského preukazu (napr. rešeršné, reprografické, poskytovanie faktografických a bibliografických informácií atď.).
3. Občan sa stane čitateľom knižnice vydaním čitateľského preukazu. Podpísaním čitateľskej
prihlášky čitateľ vyjadruje súhlas s použitím svojich osobných údajov a zároveň sa zaväzuje, že bude plniť ustanovenia Knižničného poriadku.
4. Knižnica sa zaväzuje dodržiavať zákon č. 18/2018 Z.z. o ochrane osobných údajov.
5. Knižnica upozorní čitateľa pri zápise na Knižničný poriadok a výpožičný poriadok.
Článok 8                                                                                                                                                                      Čitateľský preukaz

1. Čitateľský preukaz sa vystavuje:
a) Občanom Slovenskej republiky po predložení občianskeho preukazu, ktorý nemožno
nahradiť žiadnym iným dokladom.
Od študentov sa požaduje aj predloženie indexu alebo potvrdenia o návšteve školy, od nezamestnaných potvrdenie o evidencii na úrade práce.
U osôb od 15 do 18 rokov sa vyžaduje aj potvrdenie rodičov o prevzatí hmotnej
zodpovednosti.
U detí do 15 rokov sa čitateľský preukaz vystavuje po podpísaní čitateľskej prihlášky
rodičom alebo zákonným zástupcom.
b) Občanom iného štátu po predložení povolenia k pobytu v Slovenskej republike alebo
cestovného pasu.
c) Právnym osobám po vyplnení čitateľskej prihlášky podpísanej oprávneným pracovníkom.
2. Platnosť čitateľského preukazu sa obnovuje každý rok na základe predloženia dokladov
uvedených v bode 1.
3. Za vystavenie a obnovenie čitateľského preukazu platí čitateľ registračný poplatok, ktorého výšku určuje Cenník služieb a poplatkov v prílohe Knižničného poriadku a výpožičného poriadku.
4. Členstvo v knižnici a právo využívať jej služby zaniká:
a) odhlásením čitateľa
b) neobnovením členstva v novom kalendárnom roku
c) hrubým porušením Knižničného a výpožičného poriadku a neposkytnutím predpísanej náhrady za spôsobenú škodu v určenom termíne.
Po zániku členstva sa registračné poplatky nevracajú.
5. Čitateľ, ktorému bolo odobraté právo využívať služby knižnice pre hrubé porušenie
Knižničného a výpožičného poriadku a nevyrovnanie záväzkov voči knižnici v stanovenom termíne, sa nemôže stať znovu jej čitateľom. Právo využívať služby knižnice môže byť čitateľovi odobraté na určitý čas i z hygienických dôvodov.
6. Čitateľský preukaz je doklad, ktorý oprávňuje čitateľa využívať všetky služby knižnice a jej dislokovaných pracovísk. Je neprenosný. Môže ho používať iba čitateľ, na meno ktorého bol vydaný. Pracovník knižnice má právo kedykoľvek si vyžiadať občiansky preukaz čitateľa na overenie jeho totožnosti.
7. Za zneužitie čitateľského preukazu zodpovedá jeho držiteľ. Stratu čitateľského preukazu
je čitateľ povinný ihneď oznámiť knižnici. Nový čitateľský preukaz sa vystavuje po predložení dokladov uvedených v bode 1. Za vydanie nového čitateľského preukazu zaplatí čitateľ stanovený poplatok uvedený v Cenníku služieb a poplatkov Knižničného poriadku.
8. Čitateľ je povinný bezodkladne oznámiť knižnici zmenu mena, bydliska a vydanie nového
občianskeho preukazu. Ak je knižnica nútená tieto údaje zisťovať sama, čitateľ hradí všetky náklady s tým spojené.






VÝPOŽIČNÝ PORIADOK
Článok 9                                                                                                                                                                              Druhy výpožičiek
1. Knižnica poskytuje výpožičky knižničných dokumentov v súlade so svojím poslaním
a charakterom verejnej knižnice, prevádzkovými možnosťami, metodikou výpožičných
služieb a požiadavkami na ochranu knižničného fondu.
2. Dokumenty sa požičiavajú absenčne (mimo budovy knižnice) a prezenčne (do študovní
a čitární).
3. Vypožičiavanie knižničných dokumentov je záväzkovým právnym vzťahom.
4. Absenčne sa nepožičiavajú tieto dokumenty (upresní knižnica):
· knižné vydania do roku 1830
· dokumenty potrebné pre dennú prevádzku knižnice (zaradené do príručkových
fondov)
· dokumenty zaradené do fondov študovní a čitární
· dokumenty, ktorých požičiavanie by bolo v rozpore so všeobecnými právnymi
predpismi (fašistická, rasistická, pornografická literatúra a pod.)
· noviny a časopisy bežného roku
· audiálne dokumenty (gramoplatne, audiokazety, videokazety, CD platne,
· magnetofónové pásky, diskety)
· elektronické dokumenty (CD-ROM, DVD)
· dokumenty zapožičané prostredníctvom medziknižničnej výpožičnej služby
a medzinárodnej medziknižničnej výpožičnej služby, pri ktorých to ako podmienku
stanovila poskytujúca knižnica.
5. Určeným skupinám zdravotne postihnutých občanov sa audiálne a elektronické dokumenty požičiavajú i absenčne.
Článok 10                                                                                                                                                                       Zásady vypožičiavania
1. Knižnica požičiava čitateľovi dokument iba po predložení platného čitateľského preukazu.
2. Zápisné za rok:
· Dospelý			4 EUR
· Študenti a dôchodcovia		2 EUR
3. Čitateľ si môže naraz absenčne vypožičať najviac 5 dokumentov.
4. Výpožičná lehota dokumentu pri absenčnom požičiavaní je  30 dní. Knižnica môže v prípade potreby požiadať o vrátenie dokumentu pred uplynutím výpožičnej lehoty.
5. Výpožičnú lehotu možno predĺžiť, ak o to čitateľ požiada pred jej uplynutím. Predĺženie
Výpožičnej lehoty je možné najviac 3x o ďalších 10 dní od dátumu predlžovania.
6. Predĺženie výpožičnej lehoty nie je možné ak:
a) čitateľ má priestupky (načas nevrátené výpožičky, nezaplatené upomienky)
b) dokument si rezervoval iný čitateľ.
7. Predĺženie výpožičnej lehoty sa považuje za novú výpožičku.
8. Vypožičaný dokument si môže čitateľ rezervovať. Ak ten istý dokument žiada viac
čitateľov, ich poradie sa stanovuje podľa dátumu rezervácie. Knižnica informuje čitateľa
o možnosti prevzatia rezervovaného dokumentu.


Článok 11                                                                                                                                                                        Evidencia výpožičiek
1. Knižnica vedie evidenciu vypožičaných dokumentov tak, aby bola zaručená preukázateľnosť ich vypožičania konkrétnemu čitateľovi a zabezpečená ochrana knižničného fondu.
2. Evidencia vypožičaných dokumentov sa vykonáva (upresní knižnica):
a) elektronicky v databáze automatizovaného výpožičného systému
b) manuálne v evidenčnom formulári, prípadne v čitateľskom preukaze
3. Prevzatie výpožičky potvrdzuje čitateľ svojím podpisom.
4. Knižnica potvrdzuje čitateľovi vrátenie vypožičaného dokumentu.
5. Používateľ je povinný vrátiť knihu v takom stave, v akom ju prevzal.
6. Za oneskorené vrátenie požičaných knižničných jednotiek po uplynutí výpožičnej doby platí používateľ za 1. upomienku 1,50 a za 2. upomienku 3 EUR.
7. Stratenú knihu je čitateľ povinný nahradiť tým istým titulom alebo zaplatiť 2-násobok jej pôvodnej hodnoty.
Článok 12                                                                                                                                                              Zodpovednosť čitateľa za vypožičaný dokument
1. Čitateľ je povinný:
a) Pri vypožičaní dokument prezrieť a všetky nedostatky ihneď ohlásiť knižnici. Ak tak
neurobí, nesie zodpovednosť za všetky neskôr zistené poškodenia a musí uhradiť
knižnici náklady na opravu dokumentu.
b) Vrátiť vypožičaný dokument v takom stave, v akom ho prevzal.
c) 
Článok 13                                                                                                                                                              Vymáhanie nevrátených výpožičiek
1. Ak čitateľ vráti dokument po stanovenej výpožičnej lehote, je povinný zaplatiť poplatok
za oneskorenie bez ohľadu na to, či bolo vrátenie dokumentu upomínané alebo nie.
2. Čitateľ platí poplatok z oneskorenia za každý dokument osobitne. Knižnica vydá čitateľovi o zaplatení poplatku doklad.
3. Knižnica posiela čitateľovi maximálne dve upomienky. Treťou upomienkou je výzva na vrátenie dokumentu pred podaním žaloby. Po zaslaní prvej upomienky má čitateľ až do
vyrovnania si záväzkov voči knižnici poskytovanie ďalších služieb pozastavené.
4. Ak čitateľ nevráti dokument ani po tretej upomienke, bude knižnica vymáhať jeho náhradu prostredníctvom súdu. Pri súdnom vymáhaní hradí všetky náklady čitateľ, resp. jeho zákonný zástupca.

Článok 14                                                                                                                                                                   Straty a náhrady
1. Čitateľ je povinný bezodkladne oznámiť knižnici poškodenie alebo stratu dokumentu a do
stanovenej lehoty nahradiť škodu v zmysle príslušných ustanovení Občianskeho zákonníka.
2. O poškodení, zničení alebo strate dokumentu sa spisuje záznam s určením, dokedy a akým
spôsobom sa čitateľ zaväzuje dokument nahradiť, čo potvrdzuje svojím podpisom.
3. Knižnica požaduje nahradenie škody niektorou z týchto foriem:
a) dodaním výtlačku toho istého titulu v rovnakom alebo inom vydaní,
b) nahradením dokumentu iným dokumentom podľa rozhodnutia knižnice,
c) finančnou úhradou ceny dokumentu.
4. O spôsobe náhrady nevráteného alebo poškodeného dokumentu rozhoduje knižnica. Ak
čitateľ v stanovenej lehote nenahradí spôsobenú škodu, knižnica si uplatňuje voči nemu svoje nároky na súde.

Článok 15                                                                                                                                                         Medziknižničná výpožičná služba
1. Ak čitateľ potrebuje dokument, ktorý nie je súčasťou knižničného fondu knižnice, môže požiadať o získanie jeho výpožičky z inej knižnice v Slovenskej republike prostredníctvom medziknižničnej výpožičnej služby (MVS).
2. Ak čitateľ potrebuje článok z periodika, ktoré nie je súčasťou knižničného fondu knižnice,
môže požiadať o získanie jeho kópie z inej knižnice Slovenskej republiky prostredníctvom
MVS.
3. Na požiadanie čitateľa môže knižnica sprostredkovať výpožičku dokumentu, alebo kópiu
článku z periodika, ktoré sa nenachádzajú vo fonde žiadnej knižnice Slovenskej republiky,
zo zahraničnej knižnice prostredníctvom medzinárodnej medziknižničnej výpožičnej služby (MMVS).
4. Pri výpožičkách MVS a MMVS musí čitateľ dodržiavať výpožičné lehoty a všetky podmienky stanovené požičiavajúcou knižnicou. O prípadné predĺženie výpožičnej lehoty treba požiadať aspoň týždeň pred jej uplynutím.
5. Výpožičky MVS z iných knižníc sú bezplatné. Pri požiadavke na kópiu článku musí čitateľ uhradiť poplatok stanovený v Cenníku poplatkov a služieb Knižničného a výpožičného poriadku.
6. Knižnica poskytuje MVS a MMVS podľa Vyhlášky MK SR o MVS a MMVS

Článok 16                                                                                                                                                        Záverečné ustanovenia
1. Prílohou Knižničného a výpožičného poriadku je Cenník služieb a poplatkov, ktorý vydáva a upravuje riaditeľ knižnice.
2. Výnimky z Knižničného a výpožičného poriadku v odôvodnených prípadoch môže povoliť riaditeľ knižnice alebo ním poverený pracovník.
3. Ruší sa predchádzajúci Knižničný a výpožičný poriadok.
4. Tento Knižničný a výpožičný poriadok nadobúda platnosť a účinnosť dňa 1.9.2026.





vedúca knižnice
pečiatka knižnice alebo obecného úradu
